
Acolada nr. 3 mart 


Locul filozofului Mircea Vulcănescu în şcoala sociologică a lui Gusti* 


Motto: „Remarcabil spe- 
cialist, economist şi filozof, Mircea 
Vulcănescu este un prinţ al spiritului, 
ale cărui clarviziune, subtilitate şi 
precizie nu sunt egalate decât de 
marea sa inimă şi de frumosul şi no- 
bilul său caracter” (Thomas Masarik, 
preşedintele Cehoslovaciei) 


Încercând să vadă dincolo 
de manifestările concrete ale doctri- 
nei marxiste în numele căreia au fost 
sacrificate circa 65 de milioane de 
vieți umane (apud. Soljeniţân, vezi 
Isabela Vasiliu-Scraba, Poer la vremea lui Ahab, https://isabela- 
vs2.wordpress.com/articole/isabelavs-ciobanul Omirceapoezii/ ), 
renumitul savant Mircea Eliade spunea într-un interviu că există 
în societatea modernă o nevoie de mit ca de „pâinea cea de toate 
zilele”. Condiţionat de tipare mitice iudeo-creştine, Marx ar fi văzut 
viitorul ca pe o societate fără tensiuni, lipsită de ură de clasă, fiind 
dispărute clasele într-un soi de rai pe pământ. Ar fi vorba de o „se- 
cularizare a marelui mit iudeo-creştin despre raiul care a existat la 
început şi care va exista la sfârșit... când leul va îmbrăţişa gazela”. 
La acel interviu din 1984 s-a ferit însă a aminti spusa românească 
după care iadul e pavat cu intenții bune... 

Evacuat de „marxişti” din propria casă din care i se 
lăsase o singură cămăruţă de locuit, profesorul Dimitrie Gusti îi 
marturisise lui Constantin Noica în 1954 că ar fi vrut să-l aibă drept 
urmaș la conducerea Catedrei de sociologie pe Mircea Vulcănescu. 
Fiindcă filozoful ucis în 1952 în temniţa Aiudului (vezi Isabela 
Vasiliu-Scraba, Călugărul Anisie (/Arsenie Boca) şi filozoful 
Petre Biriș (/Mircea Vulcănescu) personaje ale romanului elia- 
desc „Noaptea de Sânziene””; https://isabelavs2.wordpress.com/ 
parintele-arsenie-boca/personajroman/ ) fusese cel care limpezise 
tehnica de cercetare monografică. 

Pe când era încă student, nu la Filozofie, deoarece pe 
aceasta a terminat-o odată cu susținerea tezei de licenţa în ianuarie 
1925, ci la Facultatea de drept, unde urma să-și dea licenţa în vara 
aceluiaşi an, Mircea Vulcănescu a participat la prima campanie 
monografică organizată de Dimitrie Gusti. Planul cercetării unui sat 
românesc fiind gata înainte de Paşte, profesorul Gusti însoţit de un 
asistent şi de un grup de studenţi au pornit după Duminica Tomii 
pentru zece zile spre Goicea Mare (vezi Mircea Vulcănescu, Căreva 
observaţiuni asupra vieţii spirituale a sătenilor din Goicea-Mare, 
cuprins în vol: Mircea Vulcănescu, Prolegomene sociologice la 
satul românesc, Editura Eminescu, Bucureşti, 1997, p. 69-78), 
fără să ştie că prin cercetările lor în acel sat din Dolj se naştea, 
în primavara anului 1925, Sociologia monografică românească. 

În preajma celui de-al doilea război mondial, Școala soci- 
ologică a lui Gusti ajunsese a fi focar de concentrare şi de iradiere 
a spiritualităţii româneşti interbelice. Ea reunea în timpul anului 
universitar pe la conferințele Institutului Social Român organizate 
de profesorul Dimitrie Gusti şi la vreme de vară în cercetarea câte 
unui sat românesc, tineri studenţi sau absolvenţi dintre cei mai 
dotați, alături de personalitaţi afirmate în cultura interbelică. Încă 
din anii universitari 1923-1924 şi 1924-1925, Dimitrie Gusti se 
gândise să facă împreună cu studenţii, în cadrul Seminarului de 
sociologie, o aplicaţie a teoriei sale sociologice și să alcătuiască un 
plan de cercetare interdisciplinară a unui sat românesc. Deși fusese 
cucerit de farmecul și sclipitoarea inteligență a profesorului Nae 
Ionescu, pentru licenţa în filozofie Mircea Vulcănescu se îndreptase 
către profesorul Gusti, alegându-și o tema de sociologie privitoare 
la diferitele fațete ale raportului dintre individ şi societate. 

Până în 1925, excursii de studii împreuna cu studenţii 
nu mai făcuse decât faimosul istoric și arheolog Vasile Pârvan 
(1882-1927), interesat să cerceteze, cum scrie Mircea Vulcănescu, 
„pe pământul neprefăcut al vechii Dacii, chipul vieţii sociale și 
sufleteşti a strămoșilor noştri” (vezi Mircea Vulcănescu, Școala 
sociologică a lui Dimitrie Gusti, Ed. Eminescu, București, 1998, 
p. 81). Incepând cu 1925, echipele de monografiști ale profesorului 
Dimitrie Gusti vor căuta să reconstituie chipul autentic al româ- 
nului după observaţii „făcute direct asupra așezărilor, portului, 
credințelor, obiceiurilor, îndeletnicirilor, nîdejdilor şi ostenelilor 
oamenilor de la ţară” (Ibid.). Toate constatările de pe teren, adunate 
la început după un prim plan de cercetare din 1925-1927, iar apoi 
cu metoda pusă la punct în 1928 de Mircea Vulcănescu în campania 
din satul Fundul Moldovei, trebuiau să fie înţelese fenomenologic. 
Întrucât descrierea fenomenologică ducea la aflarea „felului de a 
fi” al faptelor sociale, la semnificaţia lor. Considerând viaţa socială 
a sătenilor ca o formă a vieţii în genere, ea putea fi integrată în 
ritmul cosmic. Acest lucru a fost văzut cu claritate de filozoful 
Mircea Vulcănescu. 

Pe teren, între monografiştii de la Fundul Moldovei, 
Mircea Vulcănescu s-a găsit între 10 iulie şi 10 august 1928, imediat 
după întoarcerea sa de la studiile de specializare din Franţa. „La 
deschiderea cursului anului următor, Gusti a început prin a spune 
studenților : Domnilor, în sfârşit, avem sistemul în mână!” (vezi 
Stefan J. Fay, Sokrateion. Mărturie pentru om, Ed. Humanitas, 
Bucureşti, 1991, p. 16). 

Însuşi profesorul Gusti recunoștea că „în timpul cerce- 
tărilor la sat Mircea Vulcănescu a reuşit să cristalizeze viziunea 
sa neclară încă, doar intuită ca direcție”. Iniţiatorul Școlii mono- 
grafice era extrem de încântat de formula definitivă de cercetare 
pe teren la care filozoful Vulcănescu ajunsese prin sistematizarea 
metodologiei. La început de drum, problema cea mai acută a 
monografiştilor fusese îmbunătăţirea tehnicii de cercetare. În 
satul Fundul Moldovei filozoful Mircea Vulcănescu s-a ocupat 
în mod special de înnoirea tehnicii, analizând seria de planuri și 
chestionare folosite în vechea schemă a profesorului. „E greu, 


dupa Vulcănescu, să mai pui la socoteală pe alți monografiști, 
în ce priveşte capacitatea lor de teoretizare”, scria H.H. Stahl în 
volumul Amintiri și gânduri din vechea şcoală a monografiilor 
sociale (Bucureşti, Ed. Minerva, 1981, p. 145). 

Despre metoda de cercetare monografică a mai tratat 
sociologul Traian Herseni într-o conferință cu acest titlu, ținută 
în ianuarie 1931 în cadrul conferințelor organizate de Institutul 
Social Român pentru prezentarea rezultatelor obţinte în campa- 
niile monografice. La secțiunea „cadre” Herseni a prezentat în 
februarie conferința Raportul dintre natură și cultură. La secţiunea 
„manifestări”, asistentul Mircea Vulcănescu a prezentat în aprilie 
conferinţa Structura vieții economice a satului (cf. Marin Diaconu, 
Școala sociologică a lui D. Gusti. Documentar sociologic. 1880- 
1933, Ed. Eminescu, 2000). 

În volumul botezat, într-o lacună de inspiraţie, cu același 
titlu pus de Diaconu și celui de-al doilea volum de scrieri socio- 
logice ale lui Mircea Vulcănescu, s-a strecurat o eroare la p. 202, 
unde citim că în „1929, octombrie — Mircea Vulcănescu şi Henri H. 
Stahl sunt numiţi asistenţi de sociologie în cadrul Catedrei conduse 
de Dimitrie Gusti”. Informaţia este falsă, întrucât, lipsindu-i licenţa 
în filozofie, H.H. Stahl nu putea fi în 1929 asistent încadrat oficial 
ca şi Mircea Vulcănescu. Abia în 1933 Stahl a redactat lucrarea 
„Tehnica monografiilor sociologice” care i-a servit „dealtfel și 
ca teză de licenţa” (cf. H.H. Stahl, Amintiri și gânduri..., Ed. Mi- 
nerva, București, 1981, p.157). Poate Marin Diaconu ar fi vrut să 
treacă în dreptul anului 1929 o informaţie biografică de la Măriuca 
Vulcănescu din viața generosului ei tată şi pe urmă s-a răzgândit: 
Ajutat de avocatul H.H. Stahl (1901-1991) să se despartă de Anina 
Rădulescu-Pogoneanu, din 1929 Mircea Vulcănescu îi dădea lui 
Stahl (căruia îi oferise şi posibilitatea de a locui în propria sa casă) 
jumătate din leafa pe care numai filozoful Vulcănescu o primea în 
calitate de asistent încadrat oficial. Într-un articol publicat la 29 
ianuarie 1933 (în „Dreapta”) Mircea Vulcănescu notează: „sunt 
asistent universitar de etică, cu titlu provizoriu, la Universitatea 
din Bucureşti, de la 1 octombrie 1929, cu leafa pe jumătate”. După 
ce-i fusese stenograf profesorului Gusti, Stahl i-a devenit din 1929 
asistent onorific, adică fără leafă, având obligaţia de a-şi face între 
timp studiile la Facultatea de Filozofie şi litere, ocazie cu care l-a 
audiat şi pe Nae Ionescu „dăruit cu o inteligență excepţională”. 
Devenit prin anii şaizeci apropiat al lui Miron Constantinescu (/ 
Mehr Kahn, politrucul care se opunea vehement publicării lucră- 
rilor savantului Mircea Eliade), H.H. Stahl este făcut membru 
corespondent al Academiei R.S.R în 1974. În secolul XXI, G. 
Socol îl va cocoţa în rândul „mentorilor” Şcolii sociologice de la 
București (în „Revista calitatea vieții”). 

După campania monografică din satul Fundul Moldovei, 
profesorul Gusti îi propune lui Vulcănescu să-i devină asistent şi îl 
însărcinează să se ocupe în continuare şi la seminar de probleme de 
tehnică a cercetării monografice. „Seminarul meu, — consemnează 
Mircea Vulcănescu —, a fost cel dintâi în care s-a studiat planul de 
lucru...Mai târziu, acest seminar a fost preluat de H. H. Stahl” (cf. 
Mircea Vulcănescu, Școala sociologică a lui Dimitrie Gusti, Ed. 
Eminescu, Bucureşti, 1998, p. 83). Desigur, după ce stenograful 
lui Gusti a terminat Facultatea de filozofie şi litere, H.H. Stahl 
a fost „încadrat oficial, ca asistent, doar în 1943” (H.H. Stahl, 
Amintiri..., 1981, p. 184). Aşadar H.H. Stahl îi devine profesoru- 
lui Dimitrie Gusti asistent încadrat pe schema Catedrei la 16 ani 
după Mircea Vulcănescu (asistentul preferat al lui Gusti) şi la 12 
ani după Traian Herseni (încadrat în 1932, după ce fusese vreo 
doi ani asistent onorific la întoarcerea din Germania studiilor sale 
post-universitare). 

Şcoala monografică de la București — model de cercetare 
interdisciplinară pentru sociologi de renume din occident — a fost 
atât de apreciată în lumea ştiinţifică internaţională, încât sociologii 
europeni şi americani căzuseră de acord ca în 1939 al XIV-lea 
Congres internaţional de sociologie să fie reunit la București. Pro- 
ject zădărnicit din cauza izbucnirii războiului. Cu singurul avantaj 
că, în vederea Congresului, profesorul Dimitrie Gusti a încurajat 
şi susținut material redactarea şi publicarea unor lucrări ce-şi 
aşteptaseră cam mult finisarea şi care ulterior n-ar mai fi avut nici 
o şansă de realizare. Folosind şi munca altor cercetători ai satului 
Nerej pe care nu i-a mai menţionat ca autori, una din lucrările de 
atunci a fost redactată cu maximă viteză de H.H. Stahl dictând-o 
direct în franceză unei dactilografe (nemenţionată în volum) care 
stăpânea perfect ortografia limbii franceze. 

Ca urmare a aprofundării aristotelismului ajuns la modă 
odată cu neo-tomismul francez, Mircea Vulcănescu a observat 
afinităţile dintre concepţia voluntaristă a națiunii susținută de profe- 
sorul său şi „teoriile corespunzătoare ale catolicismului neotomist” 
(vezi Mircea Vulcănescu, Nevoia de unitate a spiritului meu mi-a 
impus Sinteza. Între Dimitrie Gusti și Nae Ionescu, în rev. „Viaţa 
Românească” nr. 8-9/1993,p. 112-115). Asistentul preferat a aşezat 
„Sistemul lui Gusti pe baze aristotelice, suprapunând deosebirea 
dintre cadre şi manifestări deosebirii aristotelice dintre posibilitate 
şi actualitate” (Op. Cit.). 

În opinia filozofului Mircea Vulcănescu, „cheia succesi- 
unii formelor /.../ nu stă în aceste forme ele însele; ci în condiţiile 
lor vii, în cadre, dintre care două (cosmologic şi biologic) erau, 
fireşte, naturale; iar socialitatea celorlalte două (psihologic şi is- 
toric) nu putea fi tăgduită” (Ibid.). Filozoful subliniază diferența 
dintre poziţia sa şi poziţia sociologului Traian Herseni „care n-a 
şovăit să împingă complet sociologia printre ştiinţele spiritului”. 
Lui Mircea Vulcănescu i s-a părut că ar fi trădat gândul profesorului 
Gusti dacă nu ar fi pus în relief „caracterul de cheie a relațiilor 
dintre lumea fizică şi lumea spirituală pe care-l are societatea în 
concepția lui Gusti”. Acest fapt, constata filozoful Școlii mono- 
grafice, îi înlesnea înţelegerea bisericii ca „cheie de boltă” (ibid) 
a relaţiilor dintre lumea fizică şi cea spirituală. 

Cu vastul său orizont filozofic, Mircea Vulcănescu a 


pledat pentru înţelegerea „esenţial predicativă” a faptelor sociale, 
opusă explicaţiei cauzale folosită în ştiinţele naturii. Fenomenolo- 
gia, prin reducerea fenomenelor cercetate la esențe, îl ducea către 
descrierea esenței manifestărilor, prin punerea lor în funcţiune de 
totalitatea condiţiilor de viață în care au aparut. Trăind nemijlocit 
în mediul pe care îl cercetau, monografiştii puteau pătrunde înţe- 
lesul unor manifestări greu de încadrat. Mircea Vulcănescu oferă 
ca exemplu un descântec cu formula sa de sfârşit: „Descântecul 
meu,/ Leacul de la Dumnezeu...”. În formulă supraviețuiesc două 
mentalități diferite: una magică, bizuită pe puterea ritualului şi alta 
religioasă, în care ritualul nu este decât apel către o Fiinţă ce acţi- 
onează cu deplină libertate. Am avea aici o sinteză în care natura 
totalităţii este imposibil de precizat pentru cineva care cercetează 
din afară, fără o „contopire sufletească” cu obiectul de cercetat, fără 
o „trăire în înseși condiţiile lui” (Mircea Vulcănescu, Prolegomene 
sociologice la satul românesc, Ed. Eminescu, Bucureşti, 1997, p. 
169). 

Se pare totuși că nu numai o „contopire sufletească” cu 
obiectul de cercetat era în măsură a dezvălui natura acestor lucruri 
delicate. Fiindcă stenograful H.H. Stahl, deşi participase la multe 
cercetări monografice încă din vremea studenţiei sale la litere şi 
filozofie, când a vrut să prezinte filozofia populară, el a consemnat 
eronat că aceasta ar cuprinde doar gesturi şi ritualuri magice menite 
„să acţioneze” către silirea la o supunere în fața voinţei omeneşti. 
La fel, ceremoniile şi acțiunile religioase, în opinia greşită a lui 
H.H. Stahl, ar avea — fără nici o deosebire de ritualurile magice — 
același scop: „înduplecarea” la voința oamenilor ce urmăresc ca 
semnele depăşind puterea noastră de înțelegere să devină totuşi 
binevoitoare (H. H. Stahl, Amintiri..., 1981, p. 243). 

Sistematizând şi clarificând metoda lui Gusti, Mircea 
Vulcănescu a ajuns la o sugestivă formulă sintetică: C+M=V, unde 
se pun în evidenţa cadrele (cosmologic, biologic, psihologic şi 
istoric), 1.€. patru ansambluri mari de factori care influenţează viața 
socială, fără a o determina cauzal, şi manifestările ce decurg sub 
influenţa cadrelor, subliniind totodată rolul voinţei sociale. Ultima 
este privită ca o putere de reacție ce generează diferite manifestări. 

Sistemul gustian ar reuni în felul acesta ambele tendinţe, 
cea a sociologiei cadrelor sociale cu sociologia faptelor sociale 
propriu-zise (altel spus, a manifestărilor). Însăși metodologia de 
cercetare implică pluridisciplinaritatea. La o campanie de cercetari 
monografice trebuiau să participe cel puţin doisprezece cercetători 
diferiţi: un geograf, un antropolog, dublat de un statistician, un 
istoric şi un psiholog-etnograf pentru cadre. lar pentru manifestări, 
un economist, un jurist, un cercetator al vieţii politice şi admi- 
nistrative şi cel puţin trei cercetători ai vieţii spirituale care să se 
ocupe de următoarele manifestări: limba şi obiceiurile, literatura 
şi arta, religia şi moralitatea. 

Mircea Vulcănescu observase că sociologiile particulare 
ale fiecărui cadru sunt unilaterale, pretinzând o exclusivitate a 
punctelor de vedere, spre deosebire de teoria generală a cadrelor 
care „nu stabileşte raporturi univoce între viața socială și totali- 
tatea împrejurarilor în care ea se desfăşoară. Ca unitate vie, orice 
unitate socială exercită o anumită forță de reacțiune /.../ o anumită 
capacitate de a se sustrage acţiunii directe a anumitor cauze, prin 
interferarea cu altele. Ceea ce face ca problema explicaţiei soci- 
ologice să fie pusă prin termenul de voința socială” (vezi Mircea 
Vulcănescu, Publicătions de l'Ecole Roumaine de Sociologie, 
1938, traducere de Mariuca Vulcănescu în vol. Mircea Vulcănescu, 
Școala sociologică a lui Dimitrie Gusti, Ed. Eminescu, București, 
199%, p. 176). 

Dintr-un articol apărut abia după decembrie 1989, 
aflăm de la sociologul Traian Herseni că Mircea Vulcănescu își 
adusese în cadrul Școlii monografice un însemnat aport nu numai 
în domeniul „manifestărilor sociale”, scriind în 1932 acel studiu 
„extrem de valoros, pe cât de precis, pe atât de complet: Teoria și 
sociologia vieţii economice, dar şi în fundamentarea tehnicii de 
cercetare monografică prin cadre şi manifestări. Traian Herseni, 
care a publicat cele mai multe lucrări de sociologie (vezi Paula 
Herseni, Din publicăţiile Scoalei sociologice de la Bucureşti, 
1971 în vol.: Sociologia militans. VI, Ed. Stiintifică, p. 155-214) 
are grijă să nu uite a evidenția noutatea adusă de filozoful Mircea 
Vulcănescu. Datorită contribuţiei vulcănesciene, sistemul gustian 
a câştigat în valoare prin prognozele devenirii sociale, pornind de 
la considerarea cadrelor drept „virtualități sociale”, ce pot avea 
manifestări reduse sau dezvoltate, cadrele fiind chiar „putinţele 
devenirii sociale” (vezi Traian Herseni, Mircea Vulcănescu, în rev. 
„Manuscriptum”, nr. 1-2/1996, număr omagial „Mircea Vulcă- 
nescu”, p. 131). După o altă prețioasă remarcă a lui Traian Herseni 
(1907-1980), contribuţiile teoretice ale lui Mircea Vulcănescu 
erau „în spiritul sistemului de sociologie al lui Dimitrie Gusti, dar 
cu numeroase completări și dezvoltări, de evidentă originalitate 
şi creativitate. Uneori sistemul de sociologie, etică şi politică al 
lui D. Gusti, văzut, interpretat şi înfăţişat de Mircea Vulcănescu, 
primea o strălucire pe care autorul lui originar, mare organizator 
şi animator, dar scriitor şi vorbitor de treaptă mijlocie, n-a fost în 
stare să i-o dea niciodată” (cf. Traian Herseni, op. cit., p. 130). 

Școlit în mediul academic francez unde se familiarizase 
cu neo-tomismul, filozoful Vulcănescu (totodată și economist al 
Școlii sociologice de la București) va înţelege teoria cadrelor ca 
putinţe ale devenirii sociale. Ceea ce îi permitea să înlăture „tot 
ceea ce era caduc într-un evoluţionism dialectic, de-o superficia- 
litate logică ispititoare, dar fără a nega prin aceasta orice putință 
de explicare a devenirii sociale”, reuşind a păstra „tot ceea ce era 
bun din învăţătura fenomenologică a lui Nae Ionescu” (cf. Mircea 
Vulcănescu). 

În plină dictatură comunistă, când a vrut să critice 
sistemul Școlii gustiene, căci în acele vremuri tot ce ţinea de per- 
formanţele culturale ale epocii dinainte de 23 august 1944 trebuia 
neapărat criticat, Henri H. Stahl a reproşat „inventarierea proble- 

Cum a murit Al. Rosetti 


Nu am fost studentul aca- 
demicianului Al. Rosetti, dar am 
avut în anii nouăzeci prilejul de 
a-l întâlni şi asculta de mai multe 
ori, fie în amfiteatrele Universi- 
tăţii bucureştene, fie cu ocazia 
unor reuniuni ştiinţifice, dacă 
îmi amintesc bine, ultima oară, 
la Cluj. Era un gentelman, „ca 
scos din cutie”, în costumul de 
tweed gri care îi evidenția carura 
şi faţa rozalie încadrată de părul 
alb şi des, tuns scurt şi pieptănat 
pe spate. Vorbea supravegheat în mezzo forte, cu un timbru egal şi 
distinct, arareori ieşind din starea de confort interior care i se ghicea 
din întreaga atitudine. Omul se păstra fără nici un efort într-o poziţie 
rezervată faţă de tot şi de toate, ai fi zis că nimic nu-l putea conturba 
dintr-un atticism comportamental care îi devenise a doua natură... 
I-am citit ca literator la vremea respectivă Jurnalul din Grecia şi 
Cartea albă, îmi plăcea să-l ascult şi, dincolo de „inconfortul” 
disciplinei severe pe care o slujea, îi admiram distincţia spirituală. 

Prin '93-'94, când Alexandru Ciorănescu mi-a vorbit, 
mai mult tangenţial, într-o împrejurare, şi despre o altă ipostază 
a academicianului, recunosc că am fost surprins. Al. Rosetti era, 
desigur, un om din alte timpuri, avea un trecut şi poate tocmai din 
această cauză nu m-aş fi gândit niciodată la ceea ce mi-a încredinţat 
atunci cărturarul Alexandru Ciorănescu. Discutam despre bizareria 
comportamentului reprezentanţilor României comuniste la diferite 
reuniuni ştiinţifice din străinătate (despre faptul că mulţi „trimişi” ai 
regimului se fereau şi până să îşi salute „colegii” de ale căror lucrări 
însă profitau din plin în ţară, fără să facă bine să îi şi citeze, cum ar 
fi fost normal) şi Alexandru Ciorănescu m-a întrebat la un moment 
dat scurt. Dragă, l-ai cunoscut pe Rosetti? Zic, da! Îl apreciez! Că îl 
apreciezi, e treaba dumitale, nu te contrazic! Eu însă care am lucrat 
cu el şi la Bucureşti şi la Paris îți spun acum ceva care poate are 
să te amuze. L-am întâlnit de câteva ori în Occident, după 1950. 
Ei, bine, imaginează-ţi, când Rosetti se întâmpla să dea pe undeva 
cu ochii de mine, nu ştia cum să se facă mai repede nevăzut. Toţi 
aveau după ei câte o iscoadă, bănuieşti, care raporta în țară tot 
felul de prostii — asta era contribuţia lor ştiinţifică: cu cine au stat 
de vorbă X, pe cine au mai îmbrăţişat... Însă nu de asta se ferea 
Rosetti de mine. Nu! EI era prieten şi îl susținea pe Graur care la 
ora aia mă fura ca în codru. Și eu îţi dai seama că ştiam, şi ştia 
şi el... Mi-a şi mărturisit-o odată pe fugă la Veneţia, singura dată 
când a binevoit să mă bage în seamă (râdea). Eu, poți să-ți imag- 
inezi, Că nu am spus tărăşenia asta nimănui, nici nu aveam cum... 
Însă ciudăţenia e că de atunci nu l-am mai întâlnit niciodată! S-a 
prăpădit, recent, nu? Îmi pare rău! Era rudă cu Bibeştii. Ştiai? 

Scriind, mai tâziu, o carte şi încă una despre Alexandru 
Ciorănescu, am reflectat şi am înţeles mai bine vorbele reputatului 
savant. Pentru asta m-a ajutat mult, recunosc, şi excepţionala serie 
de analize istorico-politice din lucrarea lui Alexandru George, intit- 
ulată 7ot pentru libertate, un indispensabil intrument de radiografi- 
ere a relaţiei dintre comunişti şi burghezia românească pe care au 
găsit-o la putere când au venit cu tancurile sovietice să răstoarne 
vechea ordine politică. Dar iată ce scrie cu limpezime eseistul în 
finalul uneia dintre intervenţii. Citez: „Comuniștii s-au lăudat cu 
pretenţia exprimată în lozinca: «fără burghezie şi împotriva ei », 
dar, practic vorbind, s-au servit tocmai de aceasta, mai ales de 
«burghezia By» , cum o numeşte Manoilescu, pentru capacitatea 
ei profesională, puterea de muncă şi disciplina verificată. În mod 
tacit, ei s-au servit de tot personalul «tehnic» al statului «burghez», 
de la ingineri la agronomi şi de la medici la chimişti, recunoscând 
meritele stabilite (N. Profiri, Elie Carafoli, Tr. Săvulescu, dr. N. 
Lupu etc.), cu atât mai mult în cazul C. Daicoviciu etc. În sfârşit, 
i-au păstrat în poziţii privilegiate pe cei ce se vor dovedi complicii 
lor (s.n), dezicându-se de la adevărata lor menire (M. Sadoveanu, 
M. Ralea, 4. Rosetti (s.n.), G. Călinescu, Victor Eftimiu, Zaharia 
Stancu). 

La toată urma, comuniştii se interesau de «clase», nu după 


rolul lor în organizarea şi conducerea economiei, ci după putinţa de 
a manipula oameni şi după dispoziţia acestora de a se lăsa folosiţi. 
Or, zelul dovedit totdeauna de aderenţii oportunişti şi de duplicitari 
a fost maxim şi fără obişnuitele ezitări ale celor «convinşi». 


Pentru Alexandru George, care şi-a nuanţat judecata şi în 
alte luări de poziţie, fostul direcor al Fundaţiei pentru Literatură şi 
Artă Regele Carol al II-lea, al cărui nume, nu numai pentru meritele 
sale ştiinţifice, comuniştii au avut grijă să îl pună pe frontispici- 
ul Institutului de Lingvistică din Bucureşti, alături de cel al lui 
Iorgu Iordan (un alt oportunist), Al Rosetti este un caz evident de 
intelectual burghez care s-a lăsat în voie manipulat de comunişti. 
Numai privite, desigur, din această perspectivă, pot fi înţelese şi 
se conturează cu pregnanţă devierile acestei personalităţi, cum ar 
fi, bunăoară, şi cea semnalată într-o convorbire particulară cu mine 
de Alexandru Ciorănescu. Plecând de aici, îmi permit să arăt că 
lingvistul, a cărui ascendență boierească nu era necunoscută noilor 
camarazi politici, a mers până acolo încât, în portretul realizat 
bunicii sale Elena C. Cornescu (a doua soţie a lui Costache C. 
Cornescu, autorul celebrului Manual a! Vânătorului care inspiră lui 
Odobescu Pseudokinegetikos), în Cartea albă, 1968, nu găseşte alt 
decât a vorbi despre intersul — personal, nu mă îndoiesc — acestei 
femei (al cărei salon aristocratic a fost celebru în epocă) pentru 
viaţa ţăranilor, preocupare pe care nu se sfieşte să o lege în prefața 
la carte de revelaţia pe care ar fi avut-o d-sa încă din copilărie cu 
privire la necesitatea reformei statului şi, mai târziu, a hotărârii 
de a deveni membru al partidului comunist! Cuprinzând amintiri 
despre Arghezi, Camil Petrescu, Sebastian, Mateiu Caragiale, G. 
Călinescu ş.a., Cartea albă, nu pot să trec cu vederea amănuntul, 
este dedicată lui Eugen Barbu... În aceeaşi serie de bizarerii part- 
inice descalificante, fostul realizator al ediţiei princeps a volumului 
Joc secund (Ed. Cultura Naţională,1930) nu ezită, ca îngrijitor al 
ediţiei postume din 1966, alături de Liviu Călin, să completeze 
tabla de materii a Jocului secund cu poemul Bălcescu trăind, 
întrucât, notează olimpian într-o „Notă”, „mesajul lui reprezintă 
ecoul puternic al epocii noastre (comuniste, n.n.) în opera unui poet 
sensibil la idealurile de progres şi avânt social”. Şi atunci să ne mai 
mirăm de ce vărul său, generalul C. Rosetti-Bălănescu, cavaler al 
Ordinului Mihai Viteazul (scriitor şi vânător împătimit, nepot şi el 
al aceluiaşi Costache C. Cornescu), refuza pur şi simplu să-l salute 
pe academician?! 


Nota Bene ] 

Aflu târziu din Confesiunile unui cafegiu (Humanitas, 2008) 
varianta intrării în partid povestită cu şarm de academicianul Rosetti 
lui Gheorghe Florescu şi re-povestită de acesta ... „L-am întrebat 
la un moment dat, scrie Ghe. Florescu, dacă a intrat în PCR din 
convingere. Mi-a zis că într-o după-amiază, prin anii '50, s-a trezit 
cu Iorgu Iordan şi un colonel de Securitate. I s-a spus doar atât: 
«La poartă sunt două maşini: una pleacă la Canal, iar cealaltă la 
Academia Română. În care doreşte să se urce?) «ŞI în care v-aţi 
urcat , domnule profesor? «Păi în maşina Academiei... am fă- 
cut un mic ocol însă pe la Raionul de Partid I.V. Stalin din Piaţa 
Amzei, unde am semnat adeziunea de intrare in PRM şi mi s-a 
înmânat carnetul de Partid. Nu puteam merge toţi întelectualii la 
Canal, era mare înghesuială. Trebuia să mai rămână câţiva, cum 
se spune, «de sămânță». 

Cu un sadism pe care viaţa i l-a servit nu o dată, acelaşi 
Gheorghe Florescu relatează şi episodul morţii savantului de 
care se apropiase încă din 1978, graţie, în special, aromei unice 
a cafelei Avedis, atât de apreciată de fostul rector al Universităţii 
Bucureşti.” Marele cărturar, notează uluitorul memorialist care este 
Ghe. Florescu, avea să-şi găsească sfârşitul în iarna anului 1990, 
la 95 de ani, într-un mod stupid şi tragic. Îmbolnăvindu-se bătrâna 
menajeră Ilona, profesorul Rosetti intervine pe lângă autorităţile 
competente din Academia Română, fiindcă de data asta nu mai 
răspundea la apel drăguţul de tovarăş Matei de la CC al PCR (un 
servitor comunist special desemnat de „tovarăşi ” să-i servească 
prompt pe academicienii partidului unic! n.n.), şi obţine internarea 
acesteia de urgenţă la Spitalul Elias din Capitală. Rămas singur 


acasă şi nemaiputând suporta, spre dimineaţă, căldura degajată de 
radiator, se îndreaptă spre priza în care era introdus ştecherul. În 
drum, se împiedică de radiator şi se prăbuşeşte cu întreaga parte 
din faţă peste el. E găsit abia la orele prânzului, a doua zi, când 
din casă răzbătea un puternic miros de carne arsă. Murise cu tot 
pântecul ars de radiator. 
Azi pe unul din pereţii casei din strada Dionisie Lupu 

56, unde locuise cândva generalul Rosetti (C. Roserti-Bălănescu, 
n.n.), există o placă ce aminteşte trecătorului că acolo a trăit ilustrul 
cărturar, academicianul profesor Alexandru Rosetti. Nu e menţionat 
însă sub nici o formă şi marele luptător anticomunist, generalul 
Rosetti, vărul său. De menţionat pentru deplina lămurire a cititorului 
că în Dionisie Lupu, la numărul amintit, cei doi împărțeau acelaşi 
imobil; parterul generalul, etajul academicianul... 

Dar cum totul este pernicios, dacă nu mă înşel asupra datei 
exacte, casa a fost demolată în primăvara lui 2011... 


Nota Bene II 
Într-un capitol din pierdutele şi foarte târziu „re-găsitele” 
(111) Amintiri fără memorie, vol. II, ale lui Alexandru Ciorănescu 
(vezi Alexandru Ciorănescu, Amintiri fără memorie, ediţie îngrijită 
de M. Anghelescu, Ed. Spandugino, 2019), referindu-se oarecum 
ex abrupto la relaţiile sale cu Al. Rosetti (de care mai apucase să 
îmi vorbească fără rețineri într-o convorbire particulară purtată la 
Târgovişte pe la începutul ultimului deceniu al secolului XX), scrie: 
„Trebuie să vorbesc (mai înainte) însă de Alexandru Graur, dat 
fiind că în epoca antisemită (1937-1940, în guvernarea Goga-Cuza, 
n.n.) Graur nu mai avea posibilitatea de a lucra la vreo şcoală, 
ca mai înainte. În momentul în care eu începusem să lucrez la o 
Enciclopedie, i-am cerut lui Rosetti să-mi dea colaborarea lui, 
pregătind treptat fişele de filologie, specialitatea lui. Mi-a răspuns 
că ar face-o cu mare placere dacă îi dau ce îmi cere. Colaborato- 
rii Enciclopediei erau plătiți săptămânal, Rosetti promitea fişele 
săptămânale, semnate de el, cu condiția să nu-l plătesc pe el, ci pe 
«bietul» Graur, care nu mai avea resurse. Am fost de acord imediat, 
pe Graur nu-l cunoșteam, dar gestul lui Rosetti era suficient. 
În 1944 vremea s-a schimbat, și Direcţia Radio-Difuziunii 
a fost înredințată lui Alexandru Graur. O fată pe care o cunoșteam 
de la Institutul Francez, unde era funcţionară, m-a întrebat a doua 
zi de ce mă urăşte Graur. Fata era acum funcţionară la Graur și o 
mirase faptul că, luându-și în primire postul de Director, primul lu- 
cru pe care l-a făcut a fost să şteargă cu cerneală roşie numele meu 
de pe lista persoanelor care aveau o legătură cu Radio-Difuziunea. 
Era dreptul lui, dar m-a mirat totuşi de ce această măsură, care 
era logică în acele împrejurări, avea totuși şi un iz de răzbunare. 
Peste câtva timp, câțiva savanţi români au fost trimiși la 
Paris, pentru nu mai știu ce congres. Printre ei era şi cumnatul 
meu, Costin Neniţescu (soţul Ecaterinei Ciorănescu, n.n.), eminent 
chimist, dacă nu cel mai bun. Îmi scrisese că va veni şi am stat de 
vorbă cu el, de copii, de bune și de rele, o dimineaţă întreagă. Am 
vrut să să-l însoțesc până la hotelul la care trăgeau toți; Costin mi-a 
spus să-mi văd de treabă, pentru că nu vrea să-l vadă Graur (care 
era cu ei). Bineînţeles, m-am lămurit, și a rămas să ne întâlnim la 
Miinchen, unde Graur nu venea. 

Puțin timp după asta, s-a organizat la Veneția, de către 
Universitatea de la Roma, un congres cu privire la Eminescu. Or- 
ganizarea şi şedinţele au fost excelente. Eu m-am grăbit să-mi caut 
locul în care eram cazat. Mi-am luat geanta cu care venisem şi am 
plecat să-mi iau în primire camera. Eram grăbit pentru că eram 
cazat într-o veche casă cu parc propriu, ceea ce îmi permitea pentru 
prima oară să văd o tufă de Veneţia. Am coborât şi am plecat să mă 
plimb prin parc. La oarecare distanță am identificat numaidecât 
pe Rosetti, care se odihnea pe o bancă. A sărit în sus când m-a 
văzut, a venit spre mine cu braţele deschise, cum îi era obiceiul și 
strigându-mi, ca să aud bine: «Putem vorbi, putem vorbi». 


Ștefan Ion GHILIMESCU 


(2015-2020) 


i | O | ec e ZE O PESE 


melor pe cadre şi manifestări”, axându-şi critica pe faptul că D. 
Gusti ar fi stabilit astfel „o lista a tuturor sociologiilor particulare 
existente la acea dată”, ceea ce implică realizarea cercetarilor prin 
„reprezentanţii profesioniști ai... biologiei, psihologiei, istoriei...” 
(H.H. Stahl, Amintiri...1981, p. 105). 

Accentuând pe „dizidenţa” sa în cadrul Școlii gustiene, 
Stahl se face a uita că investigaţiile interdisciplinare au avut în 
România, în colectivele de cercetare pe teren conduse de Gusti 
„0 prioritate de necontestat” (Traian Herseni, Sociologie. Teoria 
generala a vieţii sociale, Ed. Stiinţifică şi Enciclopedică, București, 
1982, p. 32), caracterul esenţial al monografiei sociologice fiind 
„cooperarea specialiştilor pentru înţelegerea întregului social” 
(Mircea Vulcănescu, Dimitrie Gusti, Profesorul, în: „XXV ani de 
învațamânt universitar. D. Gusti şi Școala sociologică de la Bu- 
cureşti”, Institutul Social Român, Bucureşti, 1937. Republicat în 
vol.: Mircea Vulcănescu, Școala sociologică a lui Dimitrie Gusti, 
Ed. Eminescu, Bucureşti, 1998, p.100). 

Când H.H. Stahl îşi amintește de folcloriştii, geografi, 
istoricii, filozofii, biologii, matematicienii (/statisticieni, precum 
Octav Onicescu), economiştii, muzicologii, artiştii plastici etc... 
care au luat parte, alături de sociologi și de studenţi la cercetările de 
prin sate, găseşte că echipele de monografişti din Școala lui Gusti 
erau cam „hibride” (H.H. Stahl, Amintiri şi gânduri... Editura 
Minerva, Bucureşti, 1981). Dar nu reușește a-și păstra atitudinea 
critică fața de împărțirea pe cadre şi manifestări de-a lungul în- 


tregului volum de amintiri. H.H. Stahl se contrazice singur atunci 
când scrie : „Cadrele şi manifestările erau ... un instrument de lucru 
extrem de util, astfel că trebuie să marturisesc că azi încă, atunci 
când judec o problema socială, o trec automat „interdisciplinar” 
prin ciurul tuturor ştiinţelor sociale particulare, iar şirul acestor 
discipline îl ţin minte prin formula cadrelor şi manifestărilor” (H.H. 
Stahl, Amintiri...,1981, p. 102). 

Pentru a lămuri cât mai deplin încotro bătea de fapt critica 
„inventarierii problemelor pe cadre determinante şi pe manifes- 
tări”, este necesar a ne reaminti părerea lui Mircea Vulcănescu 
după care însăşi ideea naţiunii, ca să nu fie aşezată într-un pur 
arbitrar, se întemeiază „pe voinţa trăirii în comun, motivată de 
comunitatea de soartă, impusă de identitatea cadrelor şi de ase- 
mănarea manifestărilor” (Mircea Vulcănescu, Școala sociologică 
a lui Dimitrie Gusti, Ed. Eminescu, Bucureşti, 1998, p. 80). 

În memoriile sale, H.H. Stahl își afişeaza cu multă 
mândrie lecturile de tinereţe din clasicii marxismului şi constantul 
său ataşament fața de internaționalismul comunist. Nu sunt uitate 
nici cunoştinţele sale printre kominternişti, ca membrii marcanţi 
ai Partidului Socialist din România, nici participarea fratelui său 
vitreg (Şerban Voinea) la acea lovitura de Stat din 13 decembrie 
1918 din Piaţa Teatrului Naţional din Bucureşti, când conspiratorii 
au urmărit, imediat după constituirea României Mari (vezi Isabela 
Vasiliu-Scraba, La Centenarul Marii Uniri, o privire filozofică asu- 
pra istoriei României, pe hârtie în rev. „Acolada”, Satu Mare, anul 


XII, nr. 12/ 133, decembrie 20138, p.16 şi p.18; https://isabelavs2. 
wordpress.com/articole/romania 19 18-2018/), dezmembrarea țării 
în beneficiul noului stat sovietic de la care primiseră bani pentru 
organizarea întregii acțiuni (vezi Magda Macici, Grefă comunistă 
din România, în rev. „Memoria”, nr. 6/ 1992, p. 127). Manifestaţia 
muncitorească din Piaţa Teatrului Naţional a urmărit acapararea 
puterii după modelul rusesc al luării cu asalt a Palatului Regal. 
In 13 decembrie 1918 a fost prima acţiune de amploare a Parti- 
dului Socialist din România (de orientare „marxistă” şi botezat 
astfel pe 9 dec. 1918). Manifestaţia a fost „organizată cu bani de 
la Moscova, bani ușor de acoperit prin Tezaurul nostru naţional 
sechestrat în timpul razboiului la Kremlin şi nici azi restituit țarii 
noastre” (Ibid.). Această conspirație ce s-a vrut a fi o lovitură de 
stat, pusă la cale, între alţii, de Ana Pauker şi I.C. Frimu, a eşuat 
„căci riposta românilor a fost promptă. Desigur, din rândul ma- 
nifestanţilor (dar şi din rândul organelor de intervenţie) au căzut 
câteva zeci de morţi şi răniţi. Toţi aceştia vor apărea în istoriografia 
comunistă nu ca atentatori la viaţa României, ci drept eroi” (vezi 
Magda Macici, Op. Cit.). 

Fiul lui H.H. Stahl (Paul H. Stahl, din 1960 stabilit în 
Franţa) desemna Şcoala sociologică de la Bucureşti prin titulatura 


Isabela VASILIU-SCRABA 
(Continuare în pg. 18) 


Vederi 
alternative 
asupra crizelor 
în curs 


„Distanţare socială”, 
claustrare, frică, populaţie tetanizată, 
necunoscut înspăimântător — iată 
cocteilul care ne duce la recesiune, 
mare criză, harababură socială, 
descompunere politică. Vor urma 
şomajul în masă, foametea, alte boli, 
epidemii etc. Marea criză din 1929- 
1933 revine pregnant în memoria celor 
care au învăţat istorie. Sau revine în memoria colectivă al doilea 
război mondial, pe care omenirea, odată cu căderea comunismului, 
cu globalizarea dezlănţuită, aproape îl uitase. 

Criza loveşte mai ales în Vestul Europei, urmează SUA 
— deja New York-ul, statul Washington, California sunt serios 
atinse. China, care a fost prima lovită, după două luni de groază 
— oraşul Wuhan şi regiunea Hubei (cât populaţia Italiei) —, îşi 
revine spectaculos şi face figură de sanitarul planetei. Economia 
Republicii Populare — mai ales industria, transporturile, turismul, 
sportul şi industria spectacolului — a fost închisă, oprită mai bine 
de două luni. 

Este izolarea, „distanţarea socială”, suspendarea totală a 
economiei soluţia la epidemia de Covid-19 ? După multe indicii 
serioase, nu. Unii cercetători în boli infecțioase, cum e celebrul 
profesor dr. Didier Raoult de la Marsilia, o consideră o măsură 
de Ev Mediu, neadaptată lumii din secolul XXI. Din punctul lor 
de vedere, prioritară ar trebui să fie testarea în masă, urmată de 
diagnosticare, ca să izolezi ce e de izolat şi să tratezi ce se poate 
trata. „Distanţarea socială”, izolarea, închiderea în casă ar trebui să 
le fie aplicată doar seniorilor de peste 65 de ani şi altor persoane mai 
tinere dar suferind de afecţiuni grave sau sistemice (inimă, plămâni, 
rinichi, diabet...). După toate statisticile din China şi din Italia, 
mortalitatea e mult mai mare pentru aceste persoane mai fragile. 

E evident că seniorii trebuie protejaţi prioritar. Cum se 
poate face asta ? Le revine specialiştilor sarcina de a găsi soluţii, dar 
în nici un caz împotriva voinţei celor vizaţi. Drepturile şi libertăţile 
trebuiesc salvgardate cu orice preţ. Sunt destui oameni în vârstă 
care trăiesc singuri, fără familie, fără sprijin. România are staţiuni 
balneare şi turistice cu hoteluri de bună calitate, azi închise. Şi în 
marile oraşe sunt hoteluri închise. Pot fi ajutaţi deopotrivă seniorii 
şi hotelierii cu sprijin de stat. 

Până la producerea unui vaccin (pentru SARS şi pentru 
MERS nu există nici azi vaccinuri, deşi SARS a explodat în 2002- 
2003), cei mai buni doctori au mai multe formule terapeutice la 
îndemână aplicate deja cu succes pe bolnavi confirmaţi. E vorba 
însă de terapii foarte ieftine si imediat accesibile, pe care industria 
pharma şi politicienii aflaţi la dispoziţia industriei pharma le 
denigrează, vor să le ascundă, să le minimalizeze, chiar să le 
interzică. Nu e greu de înţeles de ce. 

Cel mai bun exemplu e cel al medicului şi cercetătorului 
deja citat, Didier Raoult, al cărui tratament (cu hidroxiclorochină 
şi antibioticul azitromicină) a fost preluat pe scară largă în Chină, 
dar şi de o clinică din Massachusetts, de o clinică celebră din 
Londra, de Israel între alţii. Înaltul Consiliu de Sănătate Publică 
din Franţa a acceptat azi, 24 martie, tratamentul dr. Raoult pentru 
cazurile grave. China a folosit şi foloseşte tratamentele existente, 
inclusiv cel cu clorochină, plus tratamentele medicinei tradiționale 
chinezeşti, şi aşa se explică, printre altele, rezolvarea aproape 
integrală a crizei sanitare. 

Două-trei luni de „distanţare socială”, de „confinemenr”, 
de „social isolation” a întregii populaţii vor da de pământ cu 
economia mondială. Care, chiar fără coronavirus, intrase mascat 
în criza anunţată deja de vreo doi ani. Economia românească, 
economiile românilor, mulţi foarte săraci, vor fi mai lovite decât 
Europa de Vest, bogată şi protejată mai mult de UE. E vorba de 
Zona Euro, nucleul dur al UE, mai ales Germania şi Europa de 
Nord, instalate la „clasa întâi” în trenul european. E de sperat că 
factorii răspunzători de la noi se gândesc şi la alte măsuri decât 
izolarea, armata pe străzi şi starea de asediu pe timpul nopţii — 
adică se gândesc la rezolvări complexe, imaginative, inteligente, 
în primul rând curajoase pentru a-i proteja pe români. Deocamdată 
nu prea se aude mare lucru. 

Nu ştim dacă noul coronavirus vine din laborator sau 
din natură. Şi probabil că nici nu vom şti prea curând. Ambele 
variante au susținători. Ce ştim însă e că, odată declanşată criza 
sanitară, „pandemia”, toţi jucătorii mari din economie vor să se 
salveze, vor să câştige, iar interesele lor sunt divergente. Ca şi 
interesele marilor puteri economice — SUA, China, Rusia, India, 
Germania, Japonia, Arabia Saudită. Fiecare trage în altă direcţie, 
în interes propriu. 

România nu trebuie doar să urmeze, ca oaia naivă din 
ogradă (nu e vorba de Mioriţa, un splendid ritual de iniţiere), 
toate măsurile proaste, excesive, simpliste, sinucigaşe luate de 
alţii. Cei care se vor trezi primii din panică, din spaimele care-i 
încremenesc au mai multe şanse să se salveze. Globalismul, 
noua formă de internaţionalism, capitalist de această dată, după 
cel proletar, este, cel puţin pentru o vreme, abandonat. Soluţiile 
naţionale, patriotismul economic, apărarea conaţionalilor trec 
înaintea oricăror alte opțiuni. 

Să reamintim că în Franţa, în urma sesizării în urgenţă 


Acolada nr. 3 marti 


Continuări x Continuări 


Et in Suceava ego 


Eminescu (mereu activă la Suceava) recitând: „În zădar în colbul 
şcolii,/ Prin autori mâncaţi de molii,/ Cauţi urma frumuseţii/ Şi 
îndemnurile vieţii,/ Şi pe foile lor unse/ Cauţi taine nepătrunse/ 
Şi cu slovele lor strâmbe/ Ai vrea lumea să se schimbe./ Nu e 
carte să înveţi/ Ca viaţa s-aibă preţ —/ Ci trăieşte, chinuieşte/ Şi 
de toate pătimeşte/ Ş-ai s-auzi cum iarba creşte.” 

M-am transformat deci, în câteva luni, într-un personaj 
desprins parcă dintr-un roman al lui Jack London. Ars de soare, 
cu părul încâlcit de vânt, mirosind a fân şi a fum de ţigară şi având 
privirea reglată pentru orizonturi vaste, veneam, când veneam, 
la şcoală uşor plictisit, cu un fel de duioşie faţă de profesorii 
care jucau mereu acelaşi rol, în timp ce în lumea largă se trăia. 
Bineînţeles că nu aveam dreptate, bineînţeles că eram enervant, 
dar nu mă puteam opune erupției de viaţă din sufletul meu. 

Mă îmbătam de sentimentul măreției, când mă aflam sub 
cerul liber (sau când convingeam o fată să se trântească alături 
de mine într-o căpiţă de fân). Ţin minte beatitudinea pe care am 
trăit-o mergând singur pe un deal, în plină furtună. Cămăşa îmi 
fâlfâia pe umeri, agitată de vijelie, apa mi se scurgea pe păr şi 
pe obraji, fulgerele năpraznice îmi luminau faţa. Merită să te 
naşti, fie şi numai pentru a trăi un asemenea moment 

* 


La şaisprezece ani şi ceva (în clasa a zecea) am... fugit de 
acasă împreună cu o fată care scria şi ea versuri, M.C. (avea, 
constat acum, aceleaşi inițiale ca Ministerul Culturii). Am con- 
struit atunci cu mâinile mele o colibă din crengi de salcie aduse 
din lunca aflată în apropiere. Am înfipt întâi în pământ un fel de 
coaste ale colibei, făcute din ramuri mai groase, le-am legat sus 
şi am umplut spaţiul dintre ele cu o împletitură de mlădiţe tinere. 
Pe jos am aşternut un strat de frunze de fag. Am locuit acolo, 
împreună cu aleasa inimii mele, o săptămână. Mâncam fragi şi 
bureţi cruzi (hribi, mânătărci, hulubiţe, opintici). Am prins şi 
peşti, în râul care era la doi paşi, am furat porumb, cu bobul în 
lapte, de pe câmp, altădată — cartofi, iar pe acestea toate le-am 
fript la un foc de vreascuri, aprins cu două bucăţi de cremene şi 
iască (mai ştie oare cineva de azi ce înseamnă?). Ştiam să fac 
focul şi cu o lentilă, dar nici eu, nici M.C. nu aveam ochelari. 

Ne plimbam toată ziua, exploram pădurea, ne arătam unul 
altuia peisaje de o frumuseţe virginală, ne scăldam goi în râu, ne 
spuneam versuri, de-ale noastre sau de-ale altora, ne sărutam, ne 
jucam de-a v-aţi ascunselea, dormeam strâns îmbrăţişaţi şi aco- 
periţi cu frunze, ca să nu ne fie frig. Pe părinţii mei îi anunţasem 
că am să lipsesc un timp de acasă, nu obţinusem aprobarea lor, 
dar îmi făcusem datoria de a-i anunţa, pentru ca dispariţia mea 
să nu-i alarmeze. M.C. nu fusese nevoită să-şi anunţe părinţii, 
fiindcă ei erau plecaţi la mare. Nu ne-a atacat nimeni. Ne-a vorbit 
o dată pădurarul şi a avut grijă (existau asemenea oameni!) să 
nu strice farmecul a ceea ce trăiam. Ne-a rugat doar ca, dacă ne 
prinde miliția, să nu spunem că el ştia de prezenţa noastră în 
pădure. Am cunoscut şi o călugăriţă aflată în trecere pe acolo. 
A doua zi ne-a adus în dar o oală mare de lut cu lapte prins. 


Alex. ȘTEFĂNESCU 


Locul filozofului Mircea Vulcănescu în 
şcoala sociologică a lui Gusti* 


de „Şcoala lui Gusti şi a lui H.H. Stahl” într-o carte pe care a pu- 
blicat-o în engleză. Exagerarea sa, pur subiectivă, ar fi oarecum de 
înțeles. De-a dreptul de neînțeles este însă preluarea şi vehicularea 
acestei nepotrivite denumiri, într-o recenzie tiparită în vara anului 
2001 de o revista cu pretenţii de probitate științifică, editată de 
Centrul de Istorie a Religiilor din cadrul Universităţii bucureştene, 
condus de Andrei Oişteanu (nepotul lui Leonte Răutu/ Oigenstein): 
revista „Archaeus”. Tome IV (2000). fasc. 3, p. 248. 

Originala denominaţie folosită de Paul H. Stahl apare cu 
atât mai deplasată cu cât tatăl său (H.H. Stahl) în cartea Amintiri și 
gânduri din vechea şcoală a monografiilor sociale (1981) a ţinut 
cu tot dinadinsul să se păstreze la distanţă de „mentorii” Dimitrie 
Gusti şi Mircea Vulcănescu, afişându-şi cu mândrie calitatea de 
aşa-zis „disident” al Școlii lui Gusti. 


Isabela VASILIU-SCRABA 


* Textul de faţă are la bază o conferinţă ţinută în 26 de- 
cembrie la Sighetul Marmaţiei, la Sesiunea de comunicări pe teme 
de etnografie şi folclor din cadrul Festivalului „Marmaţia 2001”. 

a sindicatului Tinerilor Medici, Consiliul de Stat, la 22 martie, a 
respins cererea de izolare totală şi i-a cerut guvernului să precizeze 
dimensiunea unor interdicții pe care le-a decretat deja. La fel, în 
SUA, preşedintele Donald Trump şi-a expimat rezerva la acest tip 
de măsuri şi insistă în sensul continuării vieţii economice. Ce rost 
ar avea să intrăm într-o dictatură a doctorilor? Mulţi dintre ei îşi 
susţin interesele private, ale lor şi ale industriei pharma. Trebuie 
făcută net diferenţa dintre medicii care tratează, cercetătorii care 
propun terapii şi doctorii care fac politică şi business. Este şi cazul 
OMS, organizaţie ONU, adică în primul rând politică. 


Petru ROMOȘAN 


„Moara cu noroc” 


la Teatrul de Nord, 
Satu Mare 


Prin amabilitatea și la inițiativa domnului Radu Ulmeanu, 
am vizionat în seara zilei de 29 februarie 2020, la Teatrul Nord 
din Satu Mare, dramatizarea excepţionalei nuvele Moara cu noroc 
a clasicului literaturii române din a doua jumătate a secolului 
al XIX-lea, loan Slavici. „Nu o să fie în sală nici cincizeci de 
spectatori, m-a avertizat un intelectual sătmărean mai sceptic. 
Pe tineri nu-i mai interesează astfel de subiecte, iar vârstnicii ca 
tine... hmmm... nici atât”. 

De cum am intrat în sala de spectacol — în liceu fusesem 
coleg cu fiul actorului loan Tifor şi acesta îmi vorbea cu entuziasm 
de activitatea părintelui la Teatrul din Satu Mare —, am fost 
impresionat de ambianța şi eleganța localului, ceva mai mic decât 
cel orădean dar deosebit de primitor şi cald. Am privit în jur cu 
atenţie. Era o mulţime de tineri dar şi de persoane mature, să 
nu spun vârstnici, cu mult peste cincizeci, dacă nu peste suta de 
persoane... „Foarte bine!” mi-am spus... Menţionez că spectacolul 
nu era o premieră. 


iu „băz 


Sorin Oros (Lică) și Lucia Maria Rașan (servitoarea) 


Surpriza a urmat după începerea spectacolului. 

Un regal... O reuşită de zile mari. După atâtea vizionări de 
filme searbede, seriale, polițiste, de producții românești, italiene, 
franţuzeşti, englezeşti, nemaivorbind de cele indiene dar și de cele 
nord americane — la T.V., că cinematografe populare nu mai avem, 
primeam în sfârşit ceva viu, proaspăt, tonifiant. 

Teatrul de calitate oferă din plin aşa ceva. 

Autenticitate... Căldură umană, tensiune, dramă... În final, 
o tragedie asemănătoare celor antice, în plin secol XIX, pe scenă, 
în direct, cum s-ar spune. 

Nici nu ştiu cum să caracterizez jocul actorilor sătmăreni 
care merită toţi, fără excepţie nota zece. Cu felicitări. 

În primul rând, o echipă perfect sudată, asemeni 
construcției unui submarin la care nu e permisă nici o defecțiune 
mai ales când coboară în submersie. Şi echipa celor 20 — 21 de 
artişti a fost remarcabil de omogenă în jocul ei. Fiecare a răspuns 
prompt așteptărilor, fiecare şi-a avut rolul și contribuţia deloc 
neglijabilă la această reuşită de zile mari. De la impertinenţa 
porcarilor, Răut (Cătălin Mareş), Săilă (Romul Moruţan), 
Buză-Ruptă (Sergiu Tăbăcaru), bine afișată, la apariţia tinerilor 
jandarmi, recruți (Adi Ilie, Darius Popa, Tudor Mureşan/Darius 
Soponar, Patric Havrincea, lonuţ Lazin), pe care Pintea (Ciprian 
Vultur) îi formează zi de zi, chiar acel reflex de a se alinia la 
apariţia şefului care le verifică şi corectează poziţia, pînă la jocul 
inspirat, complex, a lui Marci (Tibor Szekely), totul a prins relief, 
tensiune, pregătind pas cu pas coborârea treptată a spectatorilor 
într-un abis, un adevărat iad al patimilor omenești, al pasiunilor 
convertite în jurul posesiunii banului. 

Actorii sătmăreni recreează personajele lui Slavici în 
mod absolut veridic. Original, fără a le copia slugarnic, fără a le 
deforma stupid cum se mai întâmplă în unele montări regizorale 
ultramoderne. Aici este atât meritul actorilor cât şi al regizorului 
(Andrei Mihalache) care potenţează, diversifică, prin jocul 
inspirat, mesajul nuvelei. Vreau să amintesc un mic detaliu scenic, 
cu fundament istoric bine reliefat artistic. Rolul lui Marci, aparent 
minor, este veridic şi complex interpretat, dă culoare locală şi, 
mai ales istorică, montării. 

Marci nu este un individ prostuţ şi comic, ci un ins cu reale 
calități umane — harnic, atent, receptiv la poruncile stăpânului, un 
ins traumatizat de istorie care încă nu știe încotro să o apuce... 
În final va deveni şi el omul lui Lică, dar până atunci ascultă cu 
strictețe ordinele lui Ghiţă, ale unui... biet valah. 

Evenimentele descrise în nuvela dramatizată se petrec în 
anii postrevoluţionari ai secolului XIX, mai precis între 1855 — 
1865, când Ardealul, după ce fusese stăpânit aproape în totalitate 
din primăvara lui 1848 până la mijlocul anului 1849 de armatele 
revoluționare maghiare, cu excepția Munţilor Apuseni apărați de 
legiunile lui Iancu, este însângerat de represaliile habsburgice, 
nemiloase, la care copilul Slavici indirect a fost martor. 

Capitularea oştirilor revoluţionare maghiare avusese loc 
chiar la Șiria în 13 august 1849. 

La Arad au fost executați 13 generali, Kosuth şi Bem 
reuşind să fugă. Foştii capi ai Revoluţiei erau urmăriți, hăituiți, 
se ascundeau de poterele sângerosului general Haynau. Românii 
se mai bucurau de oarecare consideraţie din partea Curţii de la 
Viena. De aici şi atitudinea plecată a lui Marci. Peste câţiva ani 


